Sverre Anker Ousdal

Sverre Anker Ousdal (født 18. juli 1944 i Flekkefjord) er en norsk skuespiller som har spilt en rekke hovedroller i norsk og svensk film.


== Bakgrunn og virke ==
Hans debut var i 1965 på Den Nationale Scene. Han var ved Oslo Nye Teater 1967–1970 og ved Nationaltheatret fra 1970. 
Sammen med Øivind Blunck ble han kjent for mange barn i 1970-årene som den ene rollefiguren i NRKs barne-TV-serie Klabb og Babb. Han hadde også fortellerstemmen i den norske versjonen av Postmann Pat, hvor han også fremførte sangene. I tillegg er han stemmen bak figuren «Lyle Tiberius Rourke» i Disney–filmen Atlantis – en forsvunnet verden fra 2001 og Prikken i SuperTed.
Ousdal hadde store roller i TV-seriene Grenseland  (1980), The Last Place on Earth (1985) og Blodsbånd (1998). For Blodsbånd vant han Amandaprisen 1998 i klassen beste mannlige hovedrolle/skuespiller og Gullruten 1998 i klassen beste skuespiller. Han fikk en Amanda-pris i 1990 for hovedrollen i Fjernsynsteatrets Kreditorer. Ousdal medvirket også i flere episoder av Fleksnes, blant andre «Penger er alt» fra 1976, hvor han spilte fetteren til Fleksnes, «Kveleren fra Lyngdal», og i «Beklager, Teknisk feil» hvor han spiller en TV-reparatør. 
Ousdal ble i 1997 utnevnt til Ridder av 1. klasse i St. Olavs Orden for sin innsats innen norsk scenekunst. Han er far til skuespilleren Mads Ousdal fra et tidligere ekteskap. Senere gift med skuespillerkollega Kjersti Holmen.
I 2008 gjennomgikk Ousdal en vellykket levertransplantasjon, men den medførte komplikasjoner. Synsnerven fikk for lite oksygen under den langvarige operasjonen, og han fikk derfor en skade som gjorde ham svaksynt.Han fikk Amandakomitéens ærespris på tildelingen 21. august 2009.Ousdal ble utnevnt til æresmedlem av Norsk Skuespillerforbund 30. august 2009.


== Filmografi (utvalg) ==
Høst (2015)
Biler (2006)
Pretty Nasty (2006) Kortfilm
Deadline Torp (2005)
Andreaskorset (2004)
Salmer fra kjøkkenet (2003)
Alle elsker Alice (2002)
Folk flest bor i Kina (2002)
Familien (2002) TV-serie
De 7 dødssyndene (2000)
Evas øye (1999)
i.k. - Ivar Kreuger (1999)
Hamsun (1996)
Insomnia (1997)
Kristin Lavransdatter (1995)
Siste dans (1993)
Dykket (1989)
Folk og røvere i Kardemomme by (1988)
Etter Rubicon (1987)
En film om kjærlighet (1987)
Plastposen (1986)
Femte generationen (1986) TV-serie
Orions belte (1985)
Falsk som vann (1985)
Ja, vi elsker (1983)
Ingeniør Andrées luftferd (1982)
Pøbel (1978)
Grenseland (1977) TV-serie
Penger er alt (1976) Fleksnes TV-serie
Hustruer (1975)
Beklager, teknisk feil (1974) Fleksnes TV-serie
Den siste Fleksnes (1974)
Kanarifuglen (1973)
I heisen (1972) Fleksnes TV-serie
3 (1971)
Olsenbanden: Operasjon Egon (1969)
Det største spillet (1967)Ousdal er også kjent i rollen som Hitlers rustningsminister, Albert Speer, i teaterstykket om Speer. 2019


== Referanser ==


== Eksterne lenker ==
Sverre Anker Ousdal - Norsk biografisk leksikon
Sverre Anker Ousdal - Store norske leksikon
(no)  Sverre Anker Ousdal hos Filmweb
Takker av som konge  - Dagsavisen 6. november 2013
(en) Sverre Anker Ousdal på Internet Movie Database 
(no) Sverre Anker Ousdal hos Nationaltheatret 
(sv) Sverre Anker Ousdal i Svensk Filmdatabas 
(da) Sverre Anker Ousdal på Filmdatabasen 
(da) Sverre Anker Ousdal på danskefilm.dk 
(da) Sverre Anker Ousdal på danskfilmogtv.dk 
(da) Sverre Anker Ousdal på Scope 
(fr) Sverre Anker Ousdal på Allociné 
(en) Sverre Anker Ousdal på AllMovie 
(en) Sverre Anker Ousdal hos The Movie Database